News Update: ผลประกอบการ Tencent กำไรโต 65% จากธุรกิจเกมออนไลน์สดใส - FINNOMENA
News Update: ผลประกอบการ Tencent กำไรโต 65% จากธุรกิจเกมออนไลน์สดใส
9 ส.ค. 2564

เมื่อวันพฤหัสบดีที่ผ่านมา (20 พ.ค. 2564) บริษัทเกมและโซเชียลมีเดียยักษ์ใหญ่ของจีน Tencent Holdings Ltd รายงานผลกำไรรายไตรมาสเพิ่มขึ้น 65% ขณะที่ฝ่ายบริหารย้ำให้บริษัทให้ความสำคัญกับการปฏิบัติตามข้อกำหนดในขณะที่จีนดำเนินการตรวจสอบข้อเท็จจริงเกี่ยวกับยักษ์ใหญ่ด้านเทคโนโลยี
Tencent บริษัทเกมที่ใหญ่ที่สุดในโลกมีกำไรอยู่ที่ 47.77 พันล้านหยวน (7.42 พันล้านดอลลาร์) ในช่วงไตรมาสแรกของปี 2564 ซึ่งสูงกว่าที่นักวิเคราะห์คาดการณ์ไว้ที่ 35.45 พันล้านหยวน โดยรายได้เพิ่มขึ้น 25% เป็น 135.3 พันล้านหยวนเทียบกับที่ตลาดคาดการณ์ไว้ที่ 134.39 พันล้านหยวน ซึ่งรายได้จากเกมออนไลน์เพิ่มขึ้น 17%
Tencent ยังกล่าวอีกว่า บริษัทกำลังลงทุนในธุรกิจบริการ เกม รวมถึง short-form video content และกำลังเตรียมเปิดตัวเกม League of Legends เวอร์ชันมือถือและเกม Pokemon ร่วมกับ Nintendo ในปลายปีนี้
ในขณะที่หน่วยงานกำกับดูแลของจีนได้เพิ่มมาตรการต่อต้านการผูกขาดในบริษัทยักษ์ใหญ่ทางอินเทอร์เน็ต โดยได้มีการสั่งปรับคู่แข่งของ Tencent อย่าง Alibaba ไปแล้ว 2.75 พันล้านดอลลาร์ สำนักข่าวรอยเตอร์รายงานเมื่อเดือนที่แล้วว่า Tencent ได้รับคำสั่งจากหน่วยงานกำกับดูแลการต่อต้านการผูกขาดของจีนให้จ่ายค่าปรับซึ่งอาจสูงกว่า 10,000 ล้านหยวน โดยต้องสละสิทธิ์ในการถือครองเพลงบนสตรีมมิ่งออนไลน์เพียงรายเดียวในจีน และอาจบังคับขายธุรกิจของแอปพิลเคชั่น Kuwo และ Kugou ที่เป็นแอปพลิเคชั่นสตรีมมิ่งออนไลน์ของ Tencent ด้วย
ที่มา: Reuters, efinanceThai
แท็ก:
Alibaba
News Update
Tencent
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA